U-I-213/05
Natisni
Opravilna št.:
U-I-213/05
Datum odločitve:
7. 12. 2006
ECLI:
ECLI:SI:USRS:2006:U.I.213.05
Akt:
Zakon o dohodnini (Uradni list RS, št. 54/04, 56/04, 62/04, 63/04, 80/04, 139/04 in 53/05 – ZDoh-1) (ZDoh-1), 2. tč. 1. odst. in 2. odst. 86. čl.
Izrek:
Postopek za preizkus pobude za začetek postopka za oceno ustavnosti 2. točke prvega odstavka in drugega odstavka 86. člena Zakona o dohodnini (Uradni list RS, št. 54/04, 56/04, 62/04, 63/04, 80/04, 139/04 in 53/05 – ZDoh-1) se ustavi.
Evidenčni stavek:
Postopek za preizkus pobude za začetek postopka za oceno ustavnosti in zakonitosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marijan Jurenec, Radomlje
Datum vloge:
7. 7. 2005
Vrsta odločitve:
sklep
Vrsta rešitve:
ustavitev
Dokument:
US26849
Dokument v PDF obliki:
U-I-213-05.pdf
96 KB
Prenesite datoteko
U-I-213/05-12
7. 12. 2006
SKLEP
Ustavno sodišče je v postopku za preizkus pobude Marijana Jurenca iz Radomelj  na seji 7. decembra 2006
sklenilo:
Postopek za preizkus pobude za začetek postopka za oceno ustavnosti 2. točke prvega odstavka in drugega odstavka 86. člena Zakona o dohodnini (Uradni list RS, št. 54/04, 56/04, 62/04, 63/04, 80/04, 139/04 in 53/05 – ZDoh-1) se ustavi.
Obrazložitev
1. Pobudnik meni, da sta 2. točka prvega odstavka in drugi odstavek 86. člena Zakona o dohodnini (v nadaljevanju ZDoh-1) v neskladju s členi 2, 14, 33, 34, 67, 74, 120, 147 in 155 Ustave.
2. Z uveljavitvijo Zakona o spremembah in dopolnitvah Zakona o dohodnini (Uradni list RS, št. 115/05 – ZDoh-1D) sta izpodbijani določbi prenehali veljati.
3. Ker je zakonska ureditev, ki jo pobudnik izpodbija, prenehala veljati, ga je Ustavno sodišče v skladu s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijani določbi ZDoh-1 nista bili v skladu z Ustavo, izboljšal njegov pravni položaj. Hkrati je bil tudi opozorjen, da Ustavno sodišče lahko postopek ustavi, če v danem roku ne bo dal zahtevanih pojasnil.
4. Ker pobudnik ni odgovoril, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki Lojze Janko, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj